Id-Deċiżjoni tal-Kummissjoni
tat-28 ta’ Gunju 2001
li temenda d-Deċiżjoni 2000/680/KE li tapprova pjanijiet ta’ kontinġenza rigward il-kontroll ta’ influwenza avjana u tal-marda ta’ Newcastle
(innotifikata bid- dokument numru K(2000) 1685)
(Test b’rilevanza għaż-ŻEE)
(2001/525/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 92/40/KEE tad-19 ta’ Mejju 1992 li jintroduċi miżuri tal-Komunità fuq il-kontroll ta’ influwenza avjana [1], kif emendata l-aħħar bl-Att ta’ Adeżjoni tal-Awstrija, l-Finlandja u l-Isveżja, u partikolarment l-Artikolu 17(4) tiegħu,
Wara li kkunsidrat id-Direttiva tal-Kunsill 92/66/KEE tal-14 ta’ Lulju 1992 li tintroduċi miżuri tal-Komunità fuq il-kontroll tal-marda ta’ Newcastle [2], kif emendata l-aħħar bl-Att ta’ Adeżjoni tal-Awstrija, l-Finlandja u l-Isveżja, u partikolarment l-Artikolu 21(4) tiegħu,
Billi:
(1) L-influwenza avjana u l-marda ta’ Newcastle huma mard li t-tnejn jaffetwaw l-ispeċi avjani.
(2) Il-kriterji li għandhom jiġu applikati meta jiġu mfassla pjanijiet ta’ kontinġenza għall-kontroll ta’ influwenza avjana u għal marda ta’ Newcastle huma mqegħda fl-Anness VI tad-Direttiva 92/40/KEE u fl-Anness VII tad-Direttiva 92/66/KEE, rispettivament.
(3) Il-kriterji ta’ pjanijiet ta’ kontinġenza elenkati fiż-żewġ l-Annessi li għalihom saret riferenza hawn fuq huma identiċi.
(4) Il-miżuri ta’ kontroll tal-mard li għandhom jiġu applikati fil-kaz ta’ feġġ ta’ influwenza avjana jew mard ta’ Newcastle jsegwu l-istess prinċipji u jinvolvu produtturi ta’ tiġieġ, operaturi ta’ biċċeriji u impjanti ta’ rendiment, veterinarji fil-qasam u laboratorji dijanostiċi. Huwa għalhekk possibli li jiġi preparat kull pjan ta’ kontinġenza li jkopri fl-istess ħin influwenza avjana u l-marda ta’ Newcastle.
(5) L-Istati Membri ssottomettew għall-approvazzjoni pjanijiet ta’ kontinġenza nazzjonali li jelenkaw u jispeċifikaw il-miżuri li għandhom jiġu mwettqa fil-kaz ta’ feġġ ta’ influwenza avjana u l-marda ta’ Newcastle.
(6) Bid-Deċiżjoni tal-Kummissjoni 2000/680/KE tat-30 ta’ Ottubru 2000 li tapprova pjanijiet ta’ kontinġenza għall-kontroll tal-influwenza avjana u l-marda ta’ Newcastle [3], pjanijiet ta’ kontinġenza mgħotija minn 10 Stati Membri ġew approvati.
(7) Pjanijiet ta’ kontinġenza mgħotija minn kull Stat Membru ġew eżaminati u jikkonformaw mal-kriterji stipulati.
(8) Il-miżuri li għalihom hemm pprovduti fit-tali Deċiżjoni huma b’mod konformi mal-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni 2000/680/KE huwa mibdul bl-Anness ta’ hawn.
Artikolu 2
Din id-Deċiżjoni hija ndirrizata lill-Istati Membri.
Magħmul fi Brussel, fit-28 ta’ Ġunju 2001.